**Molėtų rajono savivaldybės taryba**

**SPRENDIMAS**

**DĖL žemės sklypo PIRKIMo molėtų RAJONO SAVIVALDYBĖS NUOSAVYBĖN**

2023 m. lapkričio 30 d. Nr. B1-264

Molėtai

Vadovaudamasi Lietuvos Respublikos vietos savivaldos įstatymo 6 straipsnio 19 punktu, 15 straipsnio 4 dalimi, 16 straipsnio 1 dalimi, 63 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 6 straipsnio 5 punktu, Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašu, patvirtintu Lietuvos Respublikos Vyriausybės 2017 m. gruodžio 13 d. nutarimu Nr. 1036 „Dėl Žemės, esamų pastatų ar kitų nekilnojamųjų daiktų įsigijimo arba nuomos ar teisių į šiuos daiktus įsigijimo tvarkos aprašo patvirtinimo“, atsižvelgdama į Molėtų rajono savivaldybės administracijos direktoriaus 2023 m. lapkričio 21 d. įsakymą Nr. B6-739 „Dėl žemės sklypo pirkimo Molėtų rajono savivaldybės nuosavybėn ekonominio ir socialinio pagrindimo tvirtinimo“,

Molėtų rajono savivaldybės taryba n u s p r e n d ž i a:

1. Pirkti neskelbiamų derybų būdu iš privataus asmens žemės sklypą, esantį Molėtų mieste, Vasario 16-osios g. 16D (toliau – žemės sklypas), Molėtų rajono savivaldybės nuosavybėn savivaldybės savarankiškajai funkcijai – teritorijų planavimo, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimui.
2. Pavesti Molėtų rajono savivaldybės administracijos direktoriui teisės aktų nustatyta tvarka organizuoti sprendimo 1 punkte nurodyto žemės sklypo pirkimą.

Šis sprendimas gali būti skundžiamas Molėtų rajono savivaldybės tarybai (Vilniaus g. 44, 33140 Molėtai) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administracinio teismo Panevėžio rūmams (Respublikos g. 62, 35158 Panevėžys) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras Saulius Jauneika